Prognoza meteo specială. Vreme instabilă cu temperaturi de vară, ploi și vânt puternic
- Cristian Raducanu
- 29 martie 2024, 10:28
Meteorologii ANM au emis prognoza meteo pentru Capitală și pentru restul regiunilor din țară. Finalul de săptămână ne întâmpină cu o vreme frumoasă, de vară am putea spune. Temperaturile vor crește semnificativ, mult peste normalul specific perioadei în care ne aflăm.
Prognoza meteo pentru Capitală
Vremea se va încălzi considerabil în București și în țară. În unele regiuni, mercurul din termometre va indica valori de până la 28 de grade Celsius. În Capitală, pentru intervalul 08:00-21:00 meteorologii au anunțat temperaturi care vor oscila între 23 și 24 de grade Celisus. O vreme numai bună de plimbări, dat fiind faptul că vântul va sufla în general moderat, iar cerul va fi în mare parte variabil.
Vești bune sunt și pentru celelalte regiuni din țară. Maxima termică anunțată de ANM atinge 28 de grade Celsisus. Însă, au fost semnalate precipitații care vor ajunge până la 20 de l/metru pătrat. În zonele montane, vântul va sufla în rafale de până la 90 de kilometri/h.
În zonele montane vântul va sufla cu rafale de până la 90 de km/h
Cu toate acestea, vremea se încălzește la nivelul întregii țări. Astfel, începând de vineri, 29 martie, și până duminică temperaturile maxime vor oscila între 17 și 27 de grade, în special în partea de sud și de sud-est a țării. Minimele termice se vor situa în jurul valorii de 10 grade Celsius.
"De vineri începând, să avem 17-24 de grade, iar sâmbătă și duminică, în ultima zi a lunii martie, 26-27 de grade, mai ales în partea de sud și sud-vest a țării. 25 de grade reprezintă pragul unei zile de vară în țara noastră.
Iată deja că sfârșitul lunii martie aduce valori specifice de vară și chiar și primele zile din cea de-a doua lună de vară, așa cum arată informațiile la acest moment, păstrează același ecart al valorilor de temperaturi, cu maxime cuprinse între 10 până la 26-27 de grade, chiar spre 28 în sudul extrem", a precizat Elena Mateescu, director ANM.
Prognoza meteo în țară
În privința regimului pluviometric meteorologii estimează că vor fi precipitații însemnate cantitativ, de până la 20 de l/metru pătrat, în special în Banat, Crișana, Maramureș, Transilvania și Moldova.
"Mai putem vorbi și de precipitații, iar în zona montană înaltă de rafale de vânt de 80-90 km/h, iar precipitațiile la nivel local pot depăși 15-20 l/metru pătrat în special în Banat, în Crișana, Maramureș, Transilvania, Moldova, practic în jumătatea nordică a teritoriului", a transmis directorul ANM.